Carlos Álvarez Taboada

**Carlos Álvarez Taboada**, nado en Pontevedra o 9 de outubro de  1979 e finado na mesma cidade o 13 de agosto de 2025,  foi un activista cultural, ilustrador e escritor galego. 

## Traxectoria 
[miniatura|[Carlos Álvarez Taboada e Enrique Mauricio Iglesias: Polo correo do vento.]]

Foi xogador de balonmán nas categoría inferiores do Teucro, defendeu con Enrique Mauricio a portería do club Artai. Estudou a secundaria no IES Sánchez Cantón e logo Publicidade.

Ten colaborado en diversas publicacións, como por exemplo no fanzine catalán *Despacio* ou na campaña "Mans Limpas" promovida polo SERGAS en 2007.

É autor, conxuntamente con Enrique Mauricio Iglesias, de varios libros de literatura infantil publicados en Lela Edicións. Son os autores do proxecto *Polo correo do vento* que  é un colectivo especializado en actividades pensadas para o público máis novo co fin de promover a lectura, a comprensión oral en galego e o desenvolvemento da creatividade e expresión artística das nenas e nenos; e leva xa feito un longo percorrido, en multitude de centros de ensino, bibliotecas, museos, feiras, librarías e centros socioculturais, dende a aparición dos 7 libros da colección do mesmo nome, publicada por Edicións Xerais de Galicia, a partir do ano 2008. Tamén colaboraron en "Queres un conto" do Xabarín Club da TVG e en 2016 foron convidados á Feira do Libro de Bos Aires como embaixadores do Salón do Libro de Pontevedra. Asinaron murais no espazo público, boa parte deles en colexios de Pontevedra. Da súa autoría son o dedicado á e scritora María Victoria Moreno e o dedicado ás mulleres de Pontevedra.

En 2018 publicou en solitario *A biblioteca de Pedrarcana*, obra finalista no Premio Merlín:
*Polo Correo do Vento* foi Premio Cidade de Pontevedra 2025 na categoría de persoa xurídica, xa que segundo o Concello «vén amosando desde a súa creación unha excelencia artística recoñecida e recoñecíbel, así como un compromiso para coa cultura galega e pontevedresa... que destaca pola súa capacidade creativa excepcional e polo seu foco no público infantil con materiais de extraordinaria calidade».

### Pasamento 
Finou de morte repentina o 13 de agosto de 2025 con 45 anos. Xente do mundo da cultura, da política, do activismo social e do deporte ateigou o tanatorio de San Mauro no acto civil que se celebrou polo seu pasamento. Falaron a muller, a irmá, curmáns e amigos nun acto conducido por Enrique Mauricio e no que se cantaron na súa honra "Grandola", "Non canta na cha ninguén" etc.

O alcalde Pontevedra, os líderes da oposición, a Asociación pola Defensa da Ría de Pontevedra (APDR), o Salón do Libro, o Festival de Cans, a Asociación Galega do Libro Infantil e Xuvenil, a Asociación de Escritores en Lingua Galega, Xerais, o Xabarín, Sete falares, o Museo de Pontevedra e a Consellería de Cultura mostraron o seu pesar polo falecemento.

## Obras 
* *A biblioteca de Pedrarcana* (2018). Edicións Xerais, 216 p., ISBN 978-84-9121-370-3.
* *O caderno de Roque* (2025). Vigo: Xerais, Merlín. 160 páxs. ISBN 978-84-1110-620-7. ePub: ISBN 978-84-1110-625-2. Finalista do XXXIX Premio Merlín 2024. Ilustracións do autor.

### Con Enrique Mauricio
* *Hugo, o carteiro teixugo *(2008). Edicións Xerais. 32 p. ISBN 978-84-9782-912-0.
* *Mariquiña, a carteira andoriña *(2008). Edicións Xerais. 32 p. ISBN 978-84-9782-911-3.
* *Martiño, o carteiro porquiño *(2009). Edicións Xerais. 32 p. ISBN 978-84-9914-066-7.
* *Carola, a carteira centola *(2009). Edicións Xerais. 32 p. ISBN 978-84-9914-065-0.
* *Violeta, a carteira bolboreta *(2009). Edicións Xerais. 32 p. ISBN 978-84-9914-066-7.
* *Xelo, o carteiro xurelo *(2009). Edicións Xerais. 32 p. ISBN 978-84-9914-066-7.
* *Amaranta, a carteira Saramaganta* (2011). Edicións Xerais. 32. p. ISBN 978-84-9914-193-0.
* *O esquío rampante* (2015).  Edicións do Cumio. 76 p. ISBN 978-84-8289-493-5.
* *Un ronsel de Ardora. Pequena biografía de Ángeles Alvariño* (2016). Lela Edicións. 32 páxs. ISBN 978-84-946043-0-0.
* *Periplo Atlántico. Unha versión moi libre de “O negriño Panchito” de Alfonso R. Castelao* (2016). Lela Edicións. 56 páxs. ISBN 978-84-946043-1-7.
* *Meiga nova, metade anxo, metade marisco. Pequena biografía de Maruja Mallo* (2017). Lela Edicións, 32 páxs. ISBN 978-84-946043-2-4.
* *Semente de igualdade, semente de liberdade. Pequena biografía de Ernestina Otero* (2017). Lela Edicións. 32 páxs. ISBN 978-84-946043-4-8.
* *A detective Peregrina e o misterio do Torque* (2018). Lela Edicións. 32 páxs. ISBN 978-84-946043-5-5.
* *A detective Peregrina e o insólito "caso Antón Fraguas"* (2018). Lela Edicións. 32 páxs. ISBN 978-8494604362.
**Seoane. O creador na súa tinta. Primeira parte* (2019). Lela Edicións. ISBN  978-84-946043-7-9.
**De cando Antonio Fraguas foi alumno de Castelao* (2019). Lela Edicións. ISBN 978-84-946043-9-3.
**Ricardo Carvalho Calero* (2019). Lela Edicións. Ilustracións de Miguel Pérez Ramudo. ISBN 978-84-121263-0-3.
**Unha casiña branca na Mariña. Pequena biografía de Filomena Dato* (2020). Lela Edicións. Ilustracións de Tania Solla. 32 páxs. ISBN 978-84-121263-3-4.
**Liberdade, solidariedade e amor pola lingua. Pequena biografía de Xela Arias* (2021). Lela Edicións. Ilustracións de Tania Solla. 32 páxs. ISBN 978-84-121263-5-8.
**De Valdeorras a México. Terra a nosa! Pequena biografía de Florencio Delgado Gurriarán* (2021). Lela Edicións. 31 páxs. ISBN 978-84-121263-6-5.
**A cabalo dunha pomba. Pequena biografía de Manuel Lueiro Rey* (2021). Lela Edicións. Ilustracións de Tania Solla. ISBN 978-84-121263-4-1.

* *Liberdade, solidariedade e amor pola lingua. Pequena biografía de Xela Arias* (2021). Lela Edicións. Ilustracións de Tania Solla. 32 páxs. ISBN 978-84-121263-5-8.
* *De Valdeorras a México. Terra a nosa! Pequena biografía de Florencio Delgado Gurriarán* (2021). Lela Edicións. 31 páxs. ISBN 978-84-121263-6-5.
* *A cabalo dunha pomba. Pequena biografía de Manuel Lueiro Rey* (2021). Lela Edicións. Ilustracións de Tania Solla. ISBN 978-84-121263-4-1.
* *Un día para as Letras. Pequena biografía de Francisco Fernández del Riego* (2022). Ilustracións de Tania Solla. 31 páxs. ISBN 978-84-121263-9-6.
* *Tinta do mar. Pequena biografía de Luísa Villalta* (2023). Lela Edicións. 31 páxs. Ilustracións de Tania Solla. ISBN 978-84-12623505.
* *Campioa. Pequena biografía de Teresa Abelleira* (2023). Lela Edicións. Ilustracións de Tania Solla.
* *O poeta da terra. Pequena Biografía de Enrique Labarta Posse* (2024). Lela Edicións. Ilustracións de Tania Solla. ISBN 9788412623512.
* *Cantareiras. A poesía popular nas Letras Galegas* (2025). Lela Edicións. Ilustracións de Tania Solla. ISBN 978-84-126235-2-9.

## Notas 
## Véxase tamén 
### Ligazóns externas 
* Blog de *Polo Correo do vento*
* Canle de YouTube *Polo Correo do vento*